cyanic-selkie/wikianc huggingface dataset:
2761 Έντινγκτον
Ο `Εντινγκτον (Eddington) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Βρετανού «πατέρα της αστροφυσικής» Άρθουρ Στάνλεϋ Έντινγκτον.
Φυσικά χαρακτηριστικά
Τα φυσικά χαρακτηριστικά του `Εντινγκτον είναι άγνωστα.
Εξωτερικοί σύνδεσμοι-πηγές
Εντινγκτον
Ο εραστής της λαίδης Τσάτερλι
Ο εραστής της λαίδης Τσάτερλι (αγγλικά: Lady Chatterley's Lover), είναι μυθιστόρημα του Βρετανού λογοτέχνη Ντ. Χ. Λώρενς, ένα έργο που έγινε διάσημο αρχικά για την απαγόρευση που συνόδευε την κυκλοφορία του για πολλά χρόνια. Σήμερα θεωρείται από τα αριστουργήματα της παγκόσμια ερωτικής λογοτεχνίας.
Το μυθιστόρημα γράφτηκε μεταξύ του 1926 και 1928, όταν ο Λώρενς έμενε στη Φλωρεντία, αλλά δεν κατάφερε να εκδοθεί στην πλήρη του μορφή στην Αγγλία παρά μόνο το 1960, και ύστερα από διάφορες δικαστικές και εξωδικαστικές διαμάχες.
Το έργο περιγράφει τη γνωριμία, τη σχέση και τη σεξουαλική έλξη της Λαίδης Κόνι Τσάτερλι με τον δασοφύλακα-εργάτη Όλιβερ Μέλλορς, στο αχανές κτήμα του Λόρδου Τσάτερλι. ''«...Οι δύο αυτοί ήρωες θα αποτελέσουν σύμβολα του εικοστού αιώνα, αφού διαμόρφωσαν τον προσωπικό τους κώδικα ηθικής όχι με βάση τα κοινωνικά δεδομένα, αλλά ανεξάρτητα από αυτά, δια­τηρώντας την ανθρωπιά και την ακεραιότητά τους μέσα από τη σε­ξουαλική πράξη. Η αποκαλυπτικότητα στην περιγραφή των ερω­τικών σκηνών προκάλεσε σκάνδαλο την εποχή που γράφτηκε το βιβλίο και η κυκλοφορία του απαγορεύτηκε. Χρειάστηκε να περάσουν χρόνια για να αρθεί η παρανόηση του έργου, το οποίο αποτελεί μια τολμηρή έκφραση διαμαρτυρίας για την καταπίεση του ερωτικού ενστίκτου, έκφανση της φθοράς που προκαλούν στους ανθρώπους ο πολιτισμός και η βιομηχανική κοινωνία.»''
Το έργο σήμερα θεωρείται κλασσικό — έχει ενταχθεί στα 100 καλύτερα μυθιστορήματα του 20ού αιώνα και έχουν γίνει πάμπολλες διασκευές του για την τηλεόραση, τον κινηματογράφο, το θέατρο και το ραδιόφωνο.
Περίληψη
''«Είναι κατά βάθος τραγική η εποχή μας, έτσι κι εμείς αρνούμαστε να τη δούμε τραγικά. Ο κατακλυσμός πέρασε, στη μέση τώρα εμείς και γύρω μας χαλάσματα. Αρχίζουμε να στήνουμε μικρά καινούργια σπιτικά, να τρέφουμε μικρές νέες ελπίδες. Μάλλον δύσκολη δουλειά· ομαλός δρόμος για το μέλλον δεν υπάρχει πια· τα εμπόδια, όμως, είτε τα παρακάμπτουμε είτε σκαρφαλώνουμε και τα ξεπερνάμε. Πρέπει να ζήσουμε, όσοι κι αν είναι οι ουρανοί που τσακίστηκαν. Αυτή, λίγο πολύ, ήταν η άποψη της Κόνστανς Τσάτερλι.»'' Με αυτά τα λόγια ο Λώρενς ανοίγει το μυθιστόρημά του. Η Κόνστανς (Κόνι) Ρηντ (Constance Reid) παντρεύτηκε το 1917 σε ηλικία 23 χρόνων τον Κλίφορντ Τσάτερλι (Sir Clifford Chatterley), 29 χρονών. Ύστερα από έναν βιαστικό γάμο και ένα σύντομο ταξίδι του μέλιτος, ο Κλίφορντ φεύγει στρατιώτης για τη Φλάνδρα, στο πλαίσιο του Α΄ Παγκοσμίου Πολέμου. Ύστερα από 6 μήνες, θα επιστρέψει στην Αγγλία και στη σύζυγό του, ανάπηρος από τη μέση και κάτω, ωστόσο ζωντανός. Τρία χρόνια αργότερα, όταν ο πατέρας του Κλίφορντ θα πεθάνει, ο γιος του εκτός από τον τίτλο του βαρονέτου θα πάρει και την τεράστια έπαυλή του, το «Ράγκμπι Χολ».
Η ζωή στο τεράστιο απομονωμένο κτήμα, χωρίς συγγενείς, φίλους ή παιδιά, αρχίζει να γίνεται αφόρητη για τη νεαρή και γεμάτη ζωντάνια Κόνι. Ένας φίλος του άντρα της, ο Μάικ, θεατρικός συγγραφέας από την Ιρλανδία που ήρθε να τους επισκεφτεί, θα γίνει ο πρώτος εραστής της κοπέλας που ακόμα δεν είχε προλάβει να νιώσει τη σεξουαλική ηδονή. Σε έναν περίπατο στο δάσος του Ράγκμπι Χολ, θα συναντήσει τον Όλιβερ Μέλλορς. Γιος εργάτη ανθρακωρύχου, πρώην σιδηρουργός, δουλεύει ως δασοφύλακας για τους Τσάτερλι εδώ και αρκετά χρόνια. Γοητευμένη από τον Μέλλορς και αφού διακόψει τη σχέση της με τον Μάικ, θα δοθεί στην ερωτική σχέση που θα δημιουργήσει με αυτόν τον άντρα. Το μικρό σπίτι του φύλακα μέσα στο δάσος θα γίνει για την Κόνστανς ο τόπος της ηδονής. Ο έρωτας που θα αναπτυχθεί μεταξύ τους και η εγκυμοσύνη που θα προκύψει θα οδηγήσουν την Κόνι στο να ζητήσει διαζύγιο από τον άντρα της. Ο λόρδος Τσάτερλι αρνήθηκε, όμως αυτό δεν εμπόδισε τους δύο εραστές να συνεχίσουν την κοινή τους πλέον πορεία.
Ιστορία της έκδοσης
Όλες οι νόμιμες εκδόσεις που ακολούθησαν αυτήν του 1928, με πρώτη αυτή του εκδοτικού οίκου «Alfred A. Knopf, Inc.» των ΗΠΑ, θα κυκλοφορήσουν λογοκριμένες και άσχημα περικομμένες. Το 1960, και αφού προηγήθηκε το 1959 η άρση της λογοκρισίας του βιβλίου στις Η.Π.Α —πράξη που επικυρώθηκε από δικαστήριο της χώρας—, ο αγγλικός εκδοτικός οίκος «R v Penguin Books Ltd» θα προχωρήσει και αυτός στην έκδοση του αυθεντικού, μη λογοκριμένου χειρόγραφου.
Έτσι, στις 16 Αυγούστου του 1960 ο εκδοτικός οίκος θα κυκλοφορήσει το έργο βάζοντας σε δοκιμασία τα όρια ανοχής της βρετανικής κοινωνίας αλλά και τον πρόσφατα ψηφισθέντα νόμο «Obscene Publications Act» του 1959. Το βιβλίο γίνεται μέσα σε λίγες μέρες τεράστια εμπορική επιτυχία και το νούμερο ένα θέμα συζήτησης σε όλη τη Βρετανία.
Η απάντηση των Αρχών ήταν η απαγόρευση κυκλοφορίας του βιβλίου και ο εκδοτικός οίκος σύρθηκε στα δικαστήρια με την κατηγορία της «προσβολής της δημοσίας αιδούς». Η δίκη που έγινε στα τέλη Οκτωβρίου του 1960 στο διαβόητο κακουργιοδικείο του Λονδίνου «Old Bailey» κράτησε έξι μέρες και (αφού σύμφωνα με τον νέο νόμο αποδείχθηκε η λογοτεχνική αξία του έργου) τελείωσε με την πανηγυρική δικαίωση του εκδότη και την ελεύθερη πλέον κυκλοφορία του βιβλίου.
Στις 10 Νοεμβρίου του 1960, χιλιάδες κόσμου συνέρρευσαν στα βιβλιοπωλεία της Αγγλίας για να αγοράσουν το αυθεντικό, ελεύθερο πλέον, βιβλίο. 200.000 αντίτυπα πουλήθηκαν αυτή την ημέρα και 2.000.000 σε έναν ακριβώς χρόνο μετά το τέλος της δίκης.
Το σημαντικότερο όλων, όμως, είναι αυτό που ο Άγγλος ποιητής Φίλιπ Λάρκιν επισήμανε σε ένα του ποίημα:
«Sexual intercourse began In nineteen sixty-three (which was rather late for me) – Between the end of the Chatterley ban And the Beatles' first LP.»
Μεταφράσεις στα ελληνικά
Το βιβλίο έχει μεταφραστεί και εκδοθεί στην ελληνική γλώσσα αρκετές φορές. Οι μεταφράσεις είναι:
Δημοσθένης Γούλας
Ο '''Δημοσθένης Γ. Γούλας''' (15 Δεκεμβρίου 1916 – 1 Ιουλίου 1990) ήταν Έλληνας πολιτικός και λογοτέχνης. Διετέλεσε νομάρχης σε διάφορες περιοχές της Ελλάδας.
Πρώτα χρόνια και σπουδές
Γεννήθηκε στην Γρανίτσα Ευρυτανίας το 1916 και σπούδασε νομικά στο Πανεπιστήμιο των Αθηνών, όπως και πολιτικές επιστήμες στο Πάντειο Πανεπιστήμιο. Μετεκπαιδεύτηκε στις ΗΠΑ με υποτροφία των Ηνωμένων Εθνών.
Ήταν παντρεμένος με την Ισμήνη Ποτηροπούλου.
Πολιτική καριέρα
Σύντομα ανέλαβε διάφορες πολιτικές θέσεις και δίδαξε σε σχολές της Αστυνομίας Πόλεων και αλλού, Υπήρξε αντιπρόεδρος του Ανωτάτου Συμβουλίου Δημοσίων Υπηρεσιών (ΑΣΔΥ). Διορίστηκε Νομάρχης Χαλκιδικής από τον Φεβρουάριο του 1956 ως τον Ιούλιο του 1959. Έπειτα μετατέθηκε στη Φθιώτιδα (1959) και στη συνέχεια στην Αρκαδία (1962-64) και στην Εύβοια (1964).
Συγγραφικό έργο
Ο Δημοσθένης Γούλας ανέπτυξε συγγραφικό έργο και μερικά από τα έργα του είναι "Οι χωριανοί μου" (1955), "Το Άγιον Όρος και η Χαλκιδική" και "Η Ευρυτανία και τα προβλήματά της".
Πέθανε το καλοκαίρι του 1990 σε ηλικία 74 ετών και κηδεύτηκε στις 2 Ιουλίου, από το ναό Αγίας Παρασκευής Αττικής. Η ταφή του έγινε στη γενέτειρά του, στις 3 Ιουλίου.
Εξωτερικοί σύνδεσμοι
Κατηγορία:Έλληνες συγγραφείς Κατηγορία:Νομάρχες Αρκαδίας Κατηγορία:Νομάρχες Ευβοίας Κατηγορία:Νομάρχες Φθιώτιδας Κατηγορία:Νομάρχες Χαλκιδικής
Ζεφινεζέρ
Ο Ζεφινεζέρ ήταν βυζαντινός στρατηγός στις αρχές του 10ου αιώνα.
Ο Ζεφινεζέρ είναι γνωστός από τον βίο του Άγιου Αθανάσιου του Αθωνίτη του οποίου ήταν κουνιάδος, είχε παντρευτεί την αδελφή του. Αναφέρεται επιφανής στρατηγός, και ήταν αυτός που έδωσε το έναυσμα στον άγιο να γίνει μοναχός. Όταν ο άγιος ήταν παιδί ακόμα τον γνώρισε με το ηγούμενο της μονής Κυμινά Όσιο Μιχαήλ τον Μαλεΐνο.
Παραπομπές
Κατηγορία:βυζαντινοί στρατηγοί Κατηγορία:Βυζαντινοί του 10ου αιώνα
2762 Φόουλερ
Ο Φόουλερ (Fowler) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Βρετανού αστροφυσικού Ραλφ Φόουλερ.
Φυσικά χαρακτηριστικά
Ο φασματικός τύπος του Φόουλερ είναι Cb. Ο Φόουλερ περιστρέφεται γύρω από τον εαυτό του πιθανώς μία φορά κάθε 5,3 ώρες.
Εξωτερικοί σύνδεσμοι-πηγές
Φοουλερ
Σίριν
right|200px Στους ρώσικους θρύλους, Σίριν (ρωσικά: Сирин) ονομάζεται ένα πλάσμα με σώμα πουλιού και πρόσωπο όμορφης γυναίκας. Τα πλάσματα αυτά παρουσιάζουν ομοιότητες με τις Σειρήνες της ελληνικής μυθολογίας. Έλεγαν ωραία τραγούδια στους Αγίους, προλέγοντας μελλοντικά χαρούμενα και ευτυχή γεγονότα, για τους θνητούς ανθρώπους όμως ήταν επικίνδυνες, καθώς με το τραγούδι τούς μάγευαν και ξεχνούσαν τα πάντα, τις ακολουθούσαν κι έβρισκαν το θάνατο.
Κατηγορία:Πολιτισμός της Ρωσίας
Αλκονόστ
thumb|300px|Σίριν (αριστερά) και Αλκονόστ (δεξιά), πτηνά της Θλίψης και της Χαράς.Αλκονόστ ήταν το όνομα ενός πλάσματος του παραδείσου στη Σλαβική μυθολογία, που είχε σώμα πουλιού και γυναικείο πρόσωπο. Το όνομά του προέρχεται από την Αλκυόνη στην ελληνική μυθολογία, την οποία οι θεοί μεταμόρφωσαν στο ομώνυμο πτηνό.
Έτσι κι η Αλκονόστ γεννάει τα αυγά της δίπλα στις ακτές της θάλασσας. Για εφτά περίπου ημέρες η θάλασσα είναι γαλήνια και στο τέλος της επώασης των αυγών, ξεσπά καταιγίδα. Η Αλκονόστ ζει στον παράδεισο, αλλά έρχεται στον κόσμο των ανθρώπων σαν αγγελιαφόρος. Η φωνή της είναι τόσο γλυκιά που όποιος την ακούει ξεχνάει τα πάντα.
Σε αντίθεση με τη Σίριν, δεν είναι κακιά, αλλά είναι σύμβολο της αυγής και της ευτυχίας.
Εξωτερικοί σύνδεσμοι
Κατηγορία:Σλαβική μυθολογία Κατηγορία:Μυθολογικά όντα
Δημήτρης Ανδρεόπουλος
Ο Δημήτρης Ανδρεόπουλος (Κόρινθος, 26 Οκτωβρίου του 1964) είναι Έλληνας παλαίμαχος πετοσφαιριστής και νυν προπονητής στον Παναθηναϊκό. Ως παίκτης αγωνιζόταν στη θέση του πασαδόρου.
Σταδιοδρομία
Ξεκίνησε την καριέρα του από τον Παλαίμονα Κορίνθου, για να μεταπηδήσει στον Παναθηναϊκό το 1983 στον οποίο παρέμεινε για 16 σεζόν, κατακτώντας πέντε πρωταθλήματα και δύο κύπελλα Ελλάδος.
Μετά την απόσυρσή του από τα τάραφλεξ, ακολούθησε καριέρα προπονητή, κάνοντας ντεμπούτο ως βοηθός στον πάγκο του Παναθηναϊκού το 2000 υπό τις οδηγίες του Ρομπέρτο Σερνιότι, θέση στην οποία παρέμεινε για 2 χρόνια. Ακολούθησαν δύο χρονιές ως πρώτος προπονητής στην ομάδα γυναικών του Παναθηναϊκού. Τον Μάρτιο του 2007 ανέλαβε τον πάγκο της Λαμίας και την άνοιξη του 2013 το Φοίνικα Σύρου, για να επανέλθει το 2014 στον πάγκο του Παναθηναϊκού, στον οποίο παραμένει μέχρι σήμερα.
Το 2020, έγινε μόλις ο δεύτερος αθλητής στην ιστορία του βόλεϊ του Παναθηναϊκού που κατέκτησε πρωτάθλημα ως παίκτης και ως προπονητής του Συλλόγου. Είχε προηγηθεί δεκαέξι χρόνια νωρίτερα, το 2004, ο Στέλιος Καζάζης. Στις 21 Απριλίου 2022, κατέκτησε για δεύτερη φορά το Πρωτάθλημα Ελλάδας με τους πράσινους. Στις 13 Μαΐου κατέκτησε και το Λιγκ Καπ, επικρατώντας στον δεύτερο τελικό του ΠΑΟΚ με 3-0 σετ στο ΟΑΚΑ. Στις 4 Ιανουαρίου 2023, κατέκτησε το Σούπερ Καπ, αφού ο Παναθηναϊκός επικράτησε με 3-1 του ΠΑΟΚ στο Ηράκλειο Κρήτης. Στις 12 Απριλίου, νικώντας στον τελικό του Λιγκ Καπ τον Ολυμπιακό με 3-2 σετ, κατέκτησε το τρόπαιο για τρίτη φορά στην καριέρα του.
Προσωπική ζωή
Γιός του είναι ο Χαράλαμπος Ανδρεόπουλος, επίσης πετοσφαιριστής και αθλητής του Παναθηναϊκού.
Παραπομπές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές της εθνικής Ελλάδος Κατηγορία:Πετοσφαιριστές ΠΑΟ Κατηγορία:Προπονητές πετοσφαίρισης ΠΑΟ
Ζητείται εγκέφαλος για ληστεία
Ζητείται εγκέφαλος για ληστεία είναι ο τίτλος μιας αμερικανικής κωμωδίας του 1969 σε σκηνοθεσία Γούντι Άλεν. Ο Άλεν συνέγραψε το σενάριο μαζί με τον Μίκι Ρόουζ και πρωταγωνιστεί μαζί με την Τζάνετ Μάρτζολιν. Η ταινία εξιστορεί τη ζωή του Βέρτζιλ Στάρκγουελ, ενός ανίκανου ληστή τραπεζών.
Η ταινία γυρίστηκε στο Σαν Φρανσίσκο και στη φυλακή του Σαν Κουέντιν και ήταν υποψήφια για Χρυσή Δάφνη Α' ανδρικού ρόλου (Γούντι Άλεν) και Ανδρικό Νέο Πρόσωπο (Γούντι Άλεν) καθώς και για Βραβεία Writers Guild of America για την Καλύτερο Πρωτότυπο Σενάριο Κωμωδίας (Γούντι Άλεν, Μίκι Ρόουζ).
Πλοκή
Η ιστορία του Βέρτζιλ Στάρκγουελ (Γούντι Άλεν) παρουσιάζεται σε ύφος ντοκιμαντέρ, χρησιμοποιώντας ψεύτικα πλάνα αρχείου και «συνεντεύξεις» με ανθρώπους που τον γνώριζαν. Ο Βέρτζιλ ξεκινά την εγκληματική ζωή σε νεαρή ηλικία. Ως παιδί, γίνεται συχνός στόχος μπούλινγκ, από παιδιά που του παίρνουν τα γυαλιά και τα πατάνε. Ως ενήλικας, ο Βέρτζιλ είναι αδέξιος και κοινωνικά άγαρμπος και τόσο η αστυνομία όσο και οι δικαστές τον πειθαρχούν πατώντας του τα γυαλιά.
Ο Βέρτζιλ ερωτεύεται μια κοπέλα, τη Λουίζ (Τζάνετ Μάρτζολιν), μια εργάτρια σε πλυντήρια. Οι δυο τους παντρεύονται και αργότερα αποκτούν μωρό.
Ο Βέρτζιλ επιχειρεί να ληστέψει μια τράπεζα, αλλά συλλαμβάνεται όταν μπλέκεται σε μια διαμάχη σχετικά με το τι γράφει το σημείωμα που δίνει στο ταμείο για να απαιτήσει τα χρήματα. Μπαίνει στη φυλακή, αλλά επιχειρεί να αποδράσει χρησιμοποιώντας μια πλάκα σαπούνι σκαλισμένη με τρόπο που να μοιάζει με όπλο. Δυστυχώς για εκείνον, έξω βρέχει και το όπλο του λιώνει. Παρ' όλα αυτά ξεφεύγει, αλλά τυχαία. Συμμετέχοντας σε ένα σχέδιο μαζικών αποδράσεων, ο Βέρτζιλ είναι ο μόνος τρόφιμος που δεν μαθαίνει ότι το πρόγραμμα ακυρώνεται.
Ελεύθερος αλλά άνεργος, ο Βέρτζιλ δεν βρίσκει τρόπο να συντηρήσει τον εαυτό του και την οικογένειά του. Τελικά, συλλαμβάνεται ξανά και τοποθετείται σε μια αλυσοδεμένη ομάδα, όπου υποσιτίζεται (το μόνο γεύμα της ημέρας είναι ένα μπολ με ατμό) και βασανίζεται σκληρά (μπαίνει σε απόμόνωση μαζί με έναν ασφαλιστή).
Παραγωγή
Τα εξωτερικά γυρίσματα της ταινίας έγιναν στο Σαν Φρανσίσκο, συμπεριλαμβανομένης της σκηνής στο εστιατόριο, του οποίου το εντυπωσιακό κόκκινο εσωτερικό απαθανατίστηκε στον Δεσμώτη του ιλίγγου του Άλφρεντ Χίτσκοκ (1958). Άλλες σκηνές γυρίστηκαν στη φυλακή του Σαν Κουέντιν, όπου 100 κρατούμενοι πήραν μια μικρή αμοιβή για να συμμετάσχουν στην ταινία. Οι κανοικοί ηθοποιοί και το συνεργείο σφραγίζονταν κάθε μέρα με ένα ειδικό μελάνι που έλαμπε κάτω από υπεριώδες φως, ώστε να καταλαβαίνουν οι φύλακες ποιος επιτρέπεται να φύγει από τον χώρο της φυλακής στο τέλος της ημέρας.
Ο Άλεν αρχικά γύρισε ένα εντυπωσιακό τέλος στο σκοτωνόταν από πυροβολισμό χάρη στα ειδικά εφέ. Λέγεται ότι το πιο ανάλαφρο τέλος οφείλεται στην επιρροή του μοντέρ του Άλεν, Ραλφ Ρόζενμπλουμ, στην πρώτη τους συνεργασία.
Εισπράξεις
Η ταινία έκανε πρεμιέρα στις 18 Αυγούστου 1969 στη Νέα Υόρκη και έβγαλε το ποσό ρεκόρ των 33.478 δολαρίων την πρώτη εβδομάδα και ακόμη περισσότερα τη δεύτερη εβδομάδα (35.999 δολάρια).
Κριτικές
Η ταινία έλαβε κυρίως θετικές κριτικές. Η εφημερίδα The New York Times την περιέγραψε ως «πολύ ιδιαίτερη, εκκεντρική και αστεία».
Ο Ρότζερ Ίμπερτ της εφημερίδας Chicago Sun-Times βρήκε ότι ταινία έχει πολλές αστείες στιγμές, αλλά «σε τελευταία ανάλυση δεν είναι πολύ αστεία ταινία», εντοπίζοντας το λάθος στο οπτικό χιούμορ και το μοντάζ. Τον Οκτώβριο του 2013, η ταινία ψηφίστηκε από τους αναγνώστες της εφημερίδας The Guardian ως η έκτη καλύτερη ταινία σε σκηνοθεσία Γούντι Άλεν.
Στον ιστότοπο συγκέντρωσης κριτικών Rotten Tomatoes, η ταινία έχει θετική βαθμολογία 91% με μέση βαθμολογία 6,9/10, σε 23 κριτικές.
Άλλα μέσα
Το Ζητείται εγκέφαλος για ληστεία κυκλοφόρησε σε ντιβιντί από τη MGM Home Video στις 6 Ιουλίου 2004. Η Kino Video κυκλοφόρησε την ταινία σε Blu-ray τον Οκτώβριο του 2017.
Εξωτερικοί σύνδεσμοι
Κατηγορία:Ταινίες τοποθετημένες στο Σαν Φρανσίσκο Κατηγορία:Ταινίες παραγωγής ABC Motion Pictures Κατηγορία:Ταινίες σε σενάριο Γούντι Άλεν Κατηγορία:Ταινίες γυρισμένες στο Σαν Φρανσίσκο Κατηγορία:Ταινίες σε σκηνοθεσία Γούντι Άλεν Κατηγορία:Αμερικανικές ανεξάρτητες ταινίες Κατηγορία:Αμερικανικές αστυνομικές κωμικές ταινίες Κατηγορία:Ταινίες του 1969 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Ταινίες τοποθετημένες σε φυλακές
Εκλογές στην Αργεντινή
Στην Αργεντινή κάθε 4 χρόνια διεξάγονται γενικές εκλογές για την ανάδειξη του πρέδρου, των βουλευτών και της γερουσίας. Στο ενδιάμεσο διάτημα (2 χρονια) διεξάγονται συμπληρωματικές βουλετικές εκλογές για την ανανέωση μέρους των βουλευτών και των γερουσιαστών.
Σε εθνικό επίπεδο, η χώρα εκλέγει αρχηγό κράτους και ένα κοινοβούλιο. Όλοι οι πολίτες που είναι ηλικίας 16 ετών και πάνω έχουν δικαίωμα ψήφου. Η ψηφοφορία είναι υποχρεωτική (με ελάχιστες εξαιρέσεις) για όσους είναι ηλικίας μεταξύ 18 και 70 ετών.
Το Εθνικό Κογκρέσο (Congreso Nacional) αποτελείται από 2 σώματα. Είναι η Βουλή των Αντιπροσώπων του Έθνους (Cámara de Diputados de la Nación) με 257 μέλη που εκλέγονται για θητεία 4 ετών σε κάθε εκλογική περιφέρεια των 23 επαρχιών και στην αυτόνομη πόλη του Μπουένος Άιρες. Κάθε δύο χρόνια ανανεώνονται οι μισές από τις έδρες έπειτα από εκλογές. Η Γερουσία της Αργεντινής (Senado de la Nación) αριθμεί 72 μέλη που εκλέγονται για 6ετή θητεία σε τριεδρικές περιφέρειες (23 επαρχίες και η αυτόνομη πόλη του Μπουένος Άιρες) για 6ετή θητεία, με 2 έδρες να χαρίζονται στο μεγαλύτερο κόμμα ή συνασπισμό. Το ένα τρίτο των περιφερειών ανανεώνεται κάθε 2 χρόνια. Το 2001 ολόκληρη η Γερουσία ανανεώθηκε.
Βουλευτικές εκλογές 2017
Οι βουλευτικές εκλογές του 2017 διεξήχθησαν στις 22 Οκτωβρίου.
Γενικές εκλογές 2015
Στην Αργεντινή διεξήχθησαν γενικές εκλογές στις 25 Οκτωβρίου 2015, με τον δεύτερο γύρο της ψηφοφορίας για πρόεδρο να διεξάγεται στις 22 Νοεμβρίου ανάμεσα στους δύο πρώτους υποψηφίους που προηγήθηκαν στον πρώτο γύρο.
Βουλευτικές εκλογές 2009
Οι βουλευτικές εκλογές του 2009 στην Αργεντινή διεξήχθησαν στις 28 Ιουνίου για το ήμισυ των εδρών στη Βουλή των Αντιπροσώπων και για το ένα τρίτο των εδρών στη Γερουσία. Παράλληλα διεξήχθησαν βουλευτικές εκλογές στο Μπουένος Άιρες και δημοτικές εκλογές σε άλλες πόλεις. Οι εκλογές είχαν αποτέλεσμα να υποστεί δεινή ήττα (για πρώτη φορά στην 6χρονη ηγεμονία τους) το κυβερνών κόμμα των Περονιστών, το οποίο απώλεσε την πλειοψηφία στο Κογκρέσο.
Γενικές εκλογές 2011
Η Κριστίνα Φερνάντες επανεξελέγη πρόεδρος για δεύτερη φορά στις γενικές εκλογές που διεξήχθησαν στις 23 Οκτωβρίου 2011, ξανά από τον πρώτο γύρο, έχοντας συγκεντρώσει ποσοστό ύψους 54,1%, έναντι 16,6% του υποψήφιου των Σοσιαλιστών Έρμες Μπίνερ και 11,1% του Ρικάρδο Αλφονσίν, γιου του πρώην προέδρου Ραούλ Αλφονσίν. Πρόεδρος, 23 Οκτωβρίου 2011' !style="background-color:#E9E9E9" align=left|Υποψήφιος !style="background-color:#E9E9E9" align=left|Κόμμα ή συνασπισμός !style="background-color:#E9E9E9" align=right|Ψήφοι !style="background-color:#E9E9E9" align=right|% !align=left|Κριστίνα Φερνάντες ντε Κίρχνερ !align=left|Μέτωπο για τη Νίκη–Κόμμα Δικαιοσύνης (PJ) !align="right" |11.864.456 !align="right" |54,11%
Παραπομπές
*
Θυρεοειδίτιδα Χασιμότο
Η θυρεοειδίτιδα Χασιμότο είναι πάθηση που ανήκει σε μια μεγάλη κατηγορία νοσημάτων που λέγονται αυτοάνοσα νοσήματα. Η χρόνια λεμφοκυτταρική θυρεοειδίτιδα ή νόσος Χασιμότο αποτελεί την πιο συχνή μορφή μη ειδικής θυρεοειδίτιδας και την πιο συχνή αιτία υποθυρεοειδισμού (2) και βρογχοκήλης (3). Προσβάλει εννέα φορές περισσότερο τις γυναίκες (2) σε όλες τις ηλικίες, με μεγαλύτερη όμως συχνότητα σε γυναίκες μέσης ηλικίας (1). Αρκετά συχνά υπάρχει οικογενής επίπτωση (4).
Παθογένεια
Η παθογένεια της θυρεοειδίτιδας Χασιμότο δεν είναι σαφής. Φαίνεται να υπάρχει διαταραχή στα κατασταλτικά Τ-λεμφοκύτταρα, τα οποία επιτρέπουν στα βοηθητικά Τ-λεμφοκύτταρα να αντιδρούν με ειδικά αντιγόνα στην κυτταρική μεμβράνη των θυλακιωδών κύτταρων του θυρεοειδούς αδένα. Αφού τα λεμφοκύτταρα αυτά ευαισθητοποιηθούν έναντι των θυρεοειδικών αντιγόνων, παράγονται αυτοαντισώματα που αναγνωρίζουν τα αντιγόνα αυτά. Η απελευθέρωση των κυτταροκινών και η φλεγμονή που ακολουθεί προκαλούν την καταστροφή του αδένα (5). Αυτό μπορεί να διαρκέσει από μερικούς μήνες μέχρι χρόνια, γι' αυτό η εξέλιξη της νόσου είναι αργή (1). Τα τρία κύρια αντιγόνα του αδένα είναι η θυρεοσφαιρίνη (thyroglobulin, TG), η θυροειδική υπεροξειδάση (thyroid peroxidase, TPO) που μέχρι πρότινος ήταν γνωστή ως μικροσωματικό αντιγόνο και ο υποδοχέας της θυρεοειδοτρόπου ορμόνης (thyroid stimulating hormone receptor, TSH-R).
Η αντιθυρεοσφαιρίνη (anti-ΤG)
Η TG αποτελεί την κύρια πρωτεΐνη του αδένα, με καθοριστικό ρόλο στη σύνθεση και στην αποθήκευση των θυρεοειδικών ορμονών. Συντίθεται από τα κύτταρα των σφαιρινών θυλακίων του θυρεοειδούς και εκκρίνεται στον αυλό, όπου και συνιστά το κύριο συστατικό του κολλοειδούς. Τα αντι-TG αντισώματα ανιχνεύονται με έμμεσο ανοσοφθορισμό, παθητική αιμοσυγκόλληση, RIA ή ELISA. Οι τίτλοι των αντι-TG είναι ιδιαίτερα υψηλοί στη θυρεοειδίτιδα Χασιμότο, ενώ στους περισσότερους ασθενείς με άλλα θυρεοειδικά νοσήματα είναι κατά μέσο όρο χαμηλότεροι. Οι τίτλοι των αντι-TG δεν σχετίζονται με το στάδιο της νόσου ούτε μεταβάλλονται σημαντικά με την εξέλιξη και τη θεραπεία της. Στο 80% των ασθενών, η χορήγηση θυροξίνης σε ασθενείς με θετικά αντιθυρεοειδικά αντισώματα (αντι-TG και αντι-TPO) δεν μεταβάλλει τον τίτλο τους.
Η αντιθυρεοειδική υπεροξειδάση (anti-TPO)
Η TPO αποτελεί βασικό ένζυμο των θυροειδικών κυττάρων. Καταλύει την οξείδωση του ιωδίου, την ιωδίωση των αμινοξικών καταλοίπων τυροσίνης της TG και τη σύνδεση των ιωδιωμένων τυροσίνων για την παραγωγή των ορμονών T3 και Τ4. Η ανίχνευση των αυτοαντισωμάτων έναντι του θυρεοειδικού μικροσωμιακού αντιγόνου γινόταν με έμμεσο ανοσοφθορισμό ή παθητική αιμοσυγκόληση. Για τον προσδιορισμό αντι-TPO αντισωμάτων χρησιμοποιούνται κυρίως μέθοδοι RIA και ELISA και CHIA. Οι υψηλότεροι τίτλοι αντι-TPO ανιχνεύονται σε ασθενείς με θυρεοειδίτιδα Χασιμότο χωρίς θεραπεία. Η έναρξη του κατάλληλου θεραπευτικού σχήματος έχει ως αποτέλεσμα τη μείωση των τίτλων των αντι-TPO σε όλες τις κατηγορίες ασθενών με αυτοάνοσα νοσήματα του θυρεοειδούς, σε ποσοστό περίπου 20%.
Παθολογία
Η παθολογία της θυρεοειδίτιδας Χασιμότο περιλαμβάνει την έντονη διήθηση από λεμφοκύτταρα, η οποία καταστρέφει ολοκληρωτικά τη φυσιολογική αρχιτεκτονική του θυρεοειδούς. Μπορεί να σχηματιστούν λεμφοειδή θυλάκια και βλαστικά κέντρα. Τα θυλακιώδη επιθηλιακά κύτταρα είναι συχνά διογκωμένα και περιέχουν βασεόφιλο κυτταρόπλασμα. Η καταστροφή του αδένα προκαλεί τη πτώση των Τ3 και Τ4 στον ορό και την άνοδο της TSH. Αρχικά η TSH μπορεί να συντηρεί μια ικανοποιητική ορμονική σύνθεση μέσω της ανάπτυξης θυρεοειδικής διόγκωσης, ή βρογχοκήλης, άλλα συχνά ο αδένας υπολειτουργεί και ακολουθεί υποθυρεοειδισμός, με ή χωρίς βρογχοκήλη (3).
Συμπτώματα
Το βασικό σύμπτωμα της θυρεοειδίτιδας του Χασιμότο είναι η διόγκωση του θυρεοειδή. Η βρογχοκήλη εγκαθίσταται βραδέως, είναι μέτρια, έχει επιφάνεια ανώμαλη, υβώδη και ημίσκληρη σύσταση (2). Η διαδικασία είναι ανώδυνη και ο ασθενής μπορεί να μην αντιληφθεί τη βρογχοκήλη, αν αυτή δεν πάρει πολύ μεγάλες διαστάσεις (3). Ο αδένας είναι συνήθως ομοιογενώς διογκωμένος, μπορεί όμως να υπάρξει ασύμμετρη διόγκωση με τη μορφή μεγάλου όζου ή ύβου, λόγω υπεροχής των παθολογοανατομικών εξεργασιών σε ορισμένη περιοχή (2). Η πάθηση εμφανίζει και συμπτώματα που παρουσιάζονται σε υποθυρεοειδισμό, όπως κόπωση, υπνηλία, αμνησία, ξηροδερμία, αύξηση βάρους κ.ά. (1).
Διάγνωση
Ο συνδυασμός μιας ελαφριάς, δίχως πόνο, αύξησης των ορίων του θυρεοειδούς αδένα και του ήπιου υποθυρεοειδισμού (7) και κυρίως η παρουσία αντιθυρεοειδικών αντισωμάτων σε υψηλό τίτλο (2) και χαμηλής ηχογένειας στο υπερηχογράφημα, υποδηλώνουν ισχυρά τη θυρεοειδίτιδα Χασιμότο (7). Όταν ο τίτλος των αντισωμάτων είναι μέτρια αυξημένος ή χαμηλός, μόνο η ιστολογική εξέταση μπορεί να αποκαλύψει την πάθηση (2).
Το ιστορικό της ανακάλυψης της νόσου
Ο Δρ Χασιμότο γεννήθηκε στην πόλη Iga της Ιαπωνίας το 1881 και αποφοίτησε από την Ιατρική Σχολή του Πανεπιστημίου Kyushu Imperial University. Το 1912 περιέγραψε πρώτος τη χρόνια διαταραχή του θυρεοειδούς με διάχυτη λεμφοκυτταρική διήθηση, ίνωση και ατροφία του παρεγχύματος. Είχε τότε χαρακτηριστεί ως το "Struma Lymphomatosa", που αναφέρεται τώρα ως χρόνια θυρεοειδίτιδα ή νόσος του Χασιμότο (9).
Παραπομπές
Κατηγορία:Αυτοάνοσες ασθένειες Κατηγορία:Παθήσεις του ενδοκρινικού συστήματος Κατηγορία:Παθολογία γήρατος
Πέτρισλαβ της Ράσκιας
Ο Πέτρισλαβ, σερβ. Петрислав (άκμασε 1060-1083) από τον Οίκο του Βόισλαβλιεβιτς ήταν πρίγκιπας της Ράσκιας, μιας επαρχίας υπό το μεγάλο πριγκιπάτο της Διόκλειας, από το 1060 ως το 1083.
Βιογραφία
Ο Πέτρισλαβ ήταν ο τέταρτος γιος τού Μιχάιλο Α΄ και της δεύτερης, Ελληνίδας συζύγου του.
Τοποθετήθηκε κυβερνήτης της Ράσκια από τον πατέρα του Μιχάιλο Α΄ μεγάλο πρίγκιπα, που επανένωσε τη Ράσκια (την περιοχή Ζάγορα) με το Σερβικό βασίλειο, έπειτα από δεκαετίες προσάρτησης στη Βυζαντινή Αυτοκρατορία.
Η Βοσνία, η Ζαχουμλίε και η Ράσκια δεν είχαν ποτέ συνενωθεί σε ένα ενιαίο κράτος με τη Διόκλεια. Κάθε πριγκιπάτο είχε τους ευγενείς του και τους θεσμούς του· απλά χρειαζόταν ένα μέλος της βασιλικής οικογένειας να το εξουσιάσει ως πρίγκιπας ή δούκας.
Ο Μιχάιλο Α΄ κατέκτησε τη Ράσκια από τους βυζαντινούς το διάστημα 1060-1074. Διόρισε τον Πέτρισλαβ ως πρίγκιπα της Ράσκια. Ο Μιχάιλο Α΄ απεβίωσε το 1081 και τον διαδέχθηκε ο γιος του Κωνσταντίνος Μπόντιν ως πρίγκιπας. Ως το 1085 αυτός και οι αδελφοί του κατέστειλαν μία εξέγερση των εξαδέλφων τους, γιων τού Ράντοσλαβ. Έπειτα ο Μπόντιν κυβέρνησε ανενόχλητος.
Τον διαδέχθηκαν οι δύο γιοί του Βούκαν και Μάρκο.
Οικογένεια
Είχε τέκνα:
Πηγές
Κατηγορία:Δυναστεία των Νέμανιτς Κατηγορία:Μονάρχες της Διόκλειας
Ιατρικές βιβλιοθήκες
Οι ιατρικές βιβλιοθήκες βρίσκονται συνήθως σε νοσοκομεία, ιατρικές σχολές, ιδιωτικές φαρμακοβιομηχανίες και σε ιατρικούς οργανισμούς. Μία τυπική βιβλιοθήκη επιστημών υγείας ή ιατρική βιβλιοθήκη έχει πρόσβαση στην βάση Medline με περιεχόμενο ηλεκτρονικές πηγές, έντυπες και ηλεκτρονικές συλλογές επιστημονικών περιοδικών και έντυπα πληροφοριακά βιβλία.
Σύμφωνα με αυτά τα πρότυπα μία ιατρική βιβλιοθήκη πρέπει να έχει εξειδικευμένους βιβλιοθηκονόμους, ώστε να μπορούν να απαντούν σε ερωτήσεις πληροφόρησης και να προσφέρουν πληροφοριακή παιδεία ηλεκτρονικών βάσεων. Κάποιες ιατρικές ακαδημαϊκές βιβλιοθήκες βρίσκονται στο κτήριο του πανεπιστημίου και λειτουργούν ως  η γενική ακαδημαϊκή βιβλιοθήκη, αλλά οι περισσότερες  βρίσκονται κοντά ή μέσα στο κολλέγιο ή οργανισμό ιατρικής. Η United States National Library of Medicine (NLM) είναι η μεγαλύτερη βιοϊατρικήβιβλιοθήκη στον κόσμο, η οποία συλλέγει και προσφέρει πρόσβαση σε μερικές από τις καλύτερες ιατρικές πληροφορίες ( μέσα από την συσχέτισή της με το  National Institutes of Health). Το NLM διατηρεί αμέτρητες ιατρικές γενετικές βάσεις δεδομένων, στις οποίες έχει πρόσβαση μέσω της Entrez το οποίο περιλαμβάνει και την MEDLINE.
Για τη στήριξη της ανοικτής πρόσβασης στη βιβλιογραφία επιστημονικών περιοδικών, η USNLM δημιούργησε μια online βιβλιοθήκη άρθρων ψηφιακών περιοδικών, την PubMed Central (PMC), στην οποία σύντομα θα προστεθεί η έκδοση για το Ηνωμένο Βασίλειο. Η NLM συνεργάζεται με το Εθνικό Δίκτυο Βιβλιοθηκών Ιατρικής (NN/LM)παρέχοντας υποστήριξη σε περιοχές ανά τις Ηνωμένες Πολιτείες Αμερικής, ενώ η υπηρεσία για παροχή πληροφοριών σχετικά με την υγεία, MEDLINEplus, προσφέρει ελεύθερη πρόσβαση σε πληροφόρηση σχετικά με την υγεία, εικόνες και διαδραστικά προγράμματα εκμάθησης. Πολλές χώρες, όπως η Αυστραλία, ο Καναδάς και το Ηνωμένο Βασίλειο έχουν καλά ανεπτυγμένες ιατρικές βιβλιοθήκες, όχι όμως τόσο εξελίγμένες η USNLM.
Κατηγορία:Ιατρική έρευνα Κατηγορία:Επιστημονικές βιβλιοθήκες Κατηγορία:Βιοπληροφορική Ι
Scania AB
Η Scania AB είναι μεγάλη σουηδική εταιρεία παραγωγής εμπορικών οχημάτων – παράγοντας βαριά φορτηγά και λεωφορεία. Παράγει επίσης κινητήρες ντίζελ για βαριά οχήματα, καθώς και θαλάσσιες και γενικές βιομηχανικές εφαρμογές.
Η Scania AB σχηματίστηκε το 1911 από τη συγχώνευση της Vabis με έδρα το Σέντερτελιε και της Maskinfabriks-aktiebolaget Scania με έδρα το Μάλμε. Εδρεύει στο Σεντερτάλιε από το 1912. Σήμερα η Scania διατηρεί εργοστάσια στη Σουηδία, τη Γαλλία, τις Κάτω Χώρες, την Ινδία, την Αργεντινή, τη Βραζιλία, την Πολωνία, τη Ρωσία και τη Φινλανδία Επίσης, διατηρεί εργοστάσια συναρμολόγησης σε δέκα κράτη της Αφρικής, της Ασίας και της Ευρώπης. Η Scania διατηρεί παρουσία σε παγκόσμιο επίπεδο. Το 2018 απασχολούσε 52.103 άτομα ανά τον κόσμο.
Η Scania ήταν εισηγμένη εταιρεία στο Χρηματιστήριο της Στοκχόλμης από το 1996 έως το 2014. Η εταιρεία ανήκει εξολοκλήρου στον όμιλο Volkswagen.
Το λογότυπο της Scania εμφανίζει ένα γρύπα, στοιχείο δανεισμένο από το εθνόσημο της επαρχίας Σκάνιας (Skåne).
Παραπομπές
Κατηγορία:Αυτοκινητοβιομηχανίες της Σουηδίας
Αποθέματα και εκμετάλλευση του λιγνίτη στην Ελλάδα
Λιγνιτωρυχείο ονομάζεται το πεδίο από όπου εξορύσσεται ο λιγνίτης. Στην Ελλάδα υπάρχουν εκτεταμένα λιγνιτωρυχεία με πολυστρωματικά λιγνιτικά κοιτάσματα στην λεκάνη της Εορδαίας (Πτολεμαΐδα), στο Αμύνταιο, στη Φλώρινα και στη Μεγαλόπολη, ενώ αναξιοποίητα είναι ακόμη τα λιγνιτικά κοιτάσματα στην Ελασσόνα και στη Δράμα.
Η μέθοδος εκμετάλλευσης που εφαρμόζεται στα υπό εκμετάλλευση κοιτάσματα του ελληνικού χώρου είναι η συνεχής μέθοδος επιφανειακής εκμετάλλευσης με συστήματα πολλών βαθμίδων. Η μέθοδος αυτή συνδυάζει τη χρήση ηλεκτροκίνητων μηχανημάτων μεγάλης δυναμικότητας και συνεχούς λειτουργίας: καδοφόροι εκσκαφείς (Bucket Wheel Excavators), ταινιόδρομοι (για την μεταφορά) και αποθέτες (για την απόθεση) τόσο του λιγνίτη όσο και των αγόνων (υπερκειμένων και λιγνιτικών ενδιάμεσων αγόνων ενστρώσεων).
Η μέθοδος εφαρμόζεται με επιτυχία για περισσότερα από 50 έτη στη λειτουργία των περισσότερων ορυχείων της Ελλάδας και από την εφαρμογή της έχει αποκτηθεί σημαντική εμπειρία. Η μέθοδος αυτή εφαρμόζεται, επίσης, συστηματικά και σε ευρεία κλίμακα, στις εκμεταλλεύσεις λιγνιτών της Γερμανίας, αλλά και άλλων χωρών της Ευρώπης.
Για την εξόρυξη τυχόν σκληρών υπερκείμενων σχηματισμών που απαντώνται σε ορισμένες περιοχές και καθιστούν την εκμετάλλευση του λιγνίτη με τη μέθοδο της συνεχούς λειτουργίας δυσχερή ή/και αδύνατη, εφαρμόζονται μέθοδοι ασυνεχούς λειτουργίας, κατά την οποία χρησιμοποιείται συμβατικός εξοπλισμός (φορτωτές, μηχανικά ή υδραυλικά πτύα (shovels), ανατρεπόμενα οχήματα μεταφοράς (dumpers) κλπ., με την χρήση ή μη εκρηκτικών υλών.
Οι πρώτες συστηματικές έρευνες για τον εντοπισμό και αξιοποίηση των λιγνιτών της ευρύτερης περιοχής Πτολεμαϊδας άρχισαν το 1938. Το 1955 συστάθηκε η εταιρία ΛΙΠΤΟΛ με αντικείμενο την εκμετάλλευση του λιγνίτη και τη χρησιμοποίησή του για την παραγωγή μπρικετών, αζωτούχων λιπασμάτων και ηλεκτρικής ενέργειας. Το 1959 το 90% των μετοχών της ΛΙΠΤΟΛ περιήλθαν στη ΔΕΗ ενώ το 1975 η ΛΙΠΤΟΛ συγχωνεύθηκε στη ΔΕΗ. Η παραγωγή λιγνίτη που ήταν το 1959 1,3 εκ. τόνους, αυξήθηκε το 1975 σε 11,7 εκ. τόνους, το 1985 σε 27,3 εκ. τόνους και το 2006 σε 49 εκ. τόνους (συμπεριλαμβανομένου και του λιγνιτωρυχείου στη Φλώρινα)[1].
Το λιγνιτικό κοίτασμα Μεγαλόπολης μελετήθηκε για πρώτη φορά το 1957 ενω το 1969 άρχισε η εκμετάλλευση του λιγνίτη από τη ΔΕΗ. Το γεγονός αυτό σηματοδοτούσε νέα δεδομένα στο παγκόσμιο επίπεδο, επειδή για πρώτη φορά τόσο φτωχός λιγνίτης εξορυσσόταν με σκοπό την παραγωγή ηλεκτρικής ενέργειας. Το λιγνιτωρυχείο Μεγαλόπολης ξεκίνησε με μία ετήσια παραγωγή 1 εκ. τόνους και έφθασε το 2006 τους 13,5 εκ. τόνους.
Τη διετία 2011-2012, η  παραγωγή λιγνίτη από τα λιγνιτωρυχεία της ΔΕΗ ΑΕ υπερέβη τους 61,7 εκατ. tn (για το 2012) και 56,80 εκατ. tn (για το 2011) διατηρώντας την δεσπόζουσα θέση που κατέχει η συγκεκριμένη εταιρεία μεταξύ των λιγνιτοπαραγωγών σε διεθνές επίπεδο (3η θέση στην ΕΕ και μεταξύ των10 μεγαλύτερων παραγωγών λιγνίτη παγκοσμίως). Αναλυτικότερα οι 52,1  εκατ. tn προέρχονταν από το   Λιγνιτικό Κέντρο Δυτικής Μακεδονίας (ΛΚΔΜ) (έναντι  47,43 εκατ. tn το 2011) και οι 9,6  εκατ. tn από το Λιγνιτικό Κέντρο Μεγαλόπολης (ΛΚΜ) (έναντι  9.37 εκατ. tn το 2011). Επίσης, από τα λιγνιτωρυχεία εκτός της ΔΕΗ ΑΕ, κυρίως το ορυχείο της Αχλάδας (Ρόζας) και των Σερβίων Κοζάνης (Λάρκο), παρήχθησαν συνολικά πάνω από 1,3 εκατ. tn για το 2012 (έναντι 1,6 εκατ. tn για το 2011) που επίσης διατέθηκαν στις μονάδες ηλεκτροπαραγωγής. Η συμμετοχή του λιγνίτη στο ενεργειακό μίγμα που αφορά το διασυνδεδεμένο σύστημα της Χώρας υπερέβη  για το 2011 το 55% ενώ  η αντίστοιχη συμμετοχή στο σύνολο της Χώρας (συμπεριλαμβανομένων και των μη διασυνδεδεμένων νησιών) ήταν 49.5%.
Εξωτερικοί σύνδεσμοι
Κατηγορία:Ορυχεία Κατηγορία:Παραγωγή καυσίμων
Moth into Flame
To Moth into Flame είναι τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον δέκατο δίσκο τους, Hardwired... to Self-Destruct, το 2016. Την ίδια χρονιά το τραγούδι κυκλοφόρησε και ως single, το δεύτερο από τον συγκεκριμένο δίσκο. Το single κατάφερε και εισήλθε σε διάφορα charts, όπως τα αμερικανικά Billboard Mainstream Rock, φτάνοντας το νούμερο 5. Στις 26 Σεπτεμβρίου του 2006, παίχτηκε για πρώτη φορά live, εκτέλεση που ανέβηκε, αργότερα, στο επίσημο κανάλι της μπάντας, στο YouTube.
Το κομμάτι ήταν το επίσημο μουσικό θέμα του ELEAGUE, του αμερικανικού καναλιού TBS και για τις δύο σεζόν, καθώς και για το ELEAGUE Major 2017. Το κομμάτι ερμηνεύθηκε ζωντανά και στην 59 Τελετή των Grammy, στις 12 Φεβρουαρίου του 2017, στην οποία συμμετείχε και η Lady Gaga. Ο Τζέιμς Χέτφιλντ, δήλωσε πως έμπνευση για αυτό το κομμάτι ήταν η Amy Winehouse, αφότου πρώτα είδε την αμερικανική ταινία Amy (2015), βασισμένη στη ζωή της θανούσας καλλιτέχνιδας.
Εξωτερικοί σύνδεσμοι
Κατηγορία:Τραγούδια του 2016 Κατηγορία:Singles του 2016 Κατηγορία:Τραγούδια των Metallica Κατηγορία:Αγγλόφωνα τραγούδια
2763 Τζηνς
Ο Τζηνς (Jeans) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Βρετανού αστρονόμου και φυσικού Τζέιμς Τζηνς.
Φυσικά χαρακτηριστικά
Ο φασματικός τύπος του Τζηνς είναι V. Ο Τζηνς περιστρέφεται γύρω από τον εαυτό του μία φορά κάθε 7 ώρες και 48 λεπτά (Owings 2013, Stephens 2013).
Εξωτερικοί σύνδεσμοι-πηγές
Τζηνς
Γκαμαγιούν
Στη ρωσική λαογραφία, Γκαμαγιούν είναι το όνομα ενός πτηνού με προφητικές ικανότητες. Είναι σύμβολο της γνώσης και της σοφίας και ζει στο μυστήριο νησί της Ανατολής Μπουγιάν, κοντά στον παράδεισο.
Όπως κι η Σίριν κι η Αλκονόστ, το πουλί Γκαμαγιούν απεικονίζεται συνήθως σαν ένα μεγαλόσωμο πτηνό με γυναικείο πρόσωπο.
Κατηγορία:Σλαβική μυθολογία Κατηγορία:Μυθολογικά όντα
Ντένις Μαν
Ο Ντένις Μαν (Dennis Man, 26 Αυγούστου 1998) είναι Ρουμάνος επαγγελματίας ποδοσφαιριστής, ο οποίος αγωνίζεται ως επιθετικός ή πλάγιος μέσος για τη Στεάουα Βουκουρεστίου.
Διεθνώς, έχει εκπροσωπήσει τη Ρουμανία σε επίπεδο Εθνικής U19 και Εθνικής U21, προτού κάνει το ντεμπούτο του για την Εθνική Ρουμανίας το Μάρτιο του 2018.
Πρώτα χρόνια / ΟΤΑ Αράντ
Ενώ ήταν στις ακαδημίες της Atletico Arad το 2010, ο Μαν ταξίδεψε στην Αγγλία για να δοκιμαστεί από τη Μάντσεστερ Σίτι και έπαιξε έναν αγώνα με την ομάδα νέων της εναντίον της Νότιγχαμ Φόρεστ. Ωστόσο, επέστρεψε στην πατρίδα του και αργότερα έγινε μέλος της ΟΤΑ Αράντ.
Προήχθη από τις ακαδημίες της Αράντ το καλοκαίρι του 2015, σε ηλικία 17 ετών και έκανε το ντεμπούτο του με την πρώτη ομάδα στις 29 Αυγούστου, σε μία ήττα με 1-2 από τη Γκαζ Μετάν Μεντιάς για τη Λίγκα 2. Στις 25 Οκτωβρίου, σημείωσε το πρώτο του γκολ για την ομάδα, σε μια εκτός έδρας νίκη με 4-0 επί της Μπίχορ Οράντεα.
Στεάουα Βουκουρεστίου
Στις 6 Σεπτεμβρίου 2016, η Στεάουα Βουκουρεστίου αγόρασε το Μαν, με τον παίκτη να υπογράφει μονοετές συμβόλαιο με την επιλογή ανανέωσης για ακόμη 5 χρόνια, που θα ενεργοποιούταν στο τέλος της σεζόν. Η ρήτρα αποδέσμευσης ορίστηκε στα 50 εκατομμύρια ευρώ.
Έκανε το ντεμπούτο του για το σύλλογο στις 2 Οκτωβρίου 2016 εναντίον της Ουνιβερσιτάτεα Κραϊόβα, ερχόμενος ως αλλαγή στο ημίχρονο, στη θέση του τραυματία Φλόριν Τάνασε. Ο ίδιος αντικαταστάθηκε στο 66ο λεπτό από τον Ovidiu Popescu, καθώς η ομάδα του τελικά κέρδισε με 2-1. Αργότερα εκείνον το μήνα, σκόραρε το πρώτο του γκολ για τη Στεάουα - και τη Λίγκα 1 - σε μία νίκη με 2-0 επί της Πολίτεχνικα Ίασι.
Τον Ιανουάριο του 2018, συμπεριλήφθηκε από την UEFA σε μια λίστα με τους πενήντα καλύτερους νέους ποδοσφαιριστές προς παρακολούθηση για εκείνο το έτος. Στις 18 Φεβρουαρίου, σημείωσε το πρώτο γκολ της ομάδας του στην ισοπαλία με 2-2 εναντίον της Ντινάμο Βουκουρεστίου, αφού συμμετείχε μπαίνοντας ως αλλαγή στο ημίχρονο. Τον Ιούλιο, προτάθηκε, μαζί με τον συμπατριώτη του Ιάνις Χάτζι, για το βραβείο Golden Boy του 2018. Στις 25 αυτού του μήνα, σημείωσε το πρώτο του ευρωπαϊκό γκολ, στο δεύτερο προκριματικό γύρο του Γιουρόπα Λιγκ, σε μία εκτός έδρας νίκη με 2-0 επί της Ρούνταρ Βελένιε.
Διεθνής σταδιοδρομία
Επιλέχθηκε για την Εθνική Ρουμανίας U21 και σκόραρε στο ντεμπούτο του, σε μία εκτός έδρας νίκη με 3-1 επί της Βοσνίας και Ερζεγοβίνης U21, την 1η Σεπτεμβρίου 2017.
Ο προπονητής Κόσμιν Κόντρα, κάλεσε για πρώτη φορά το Μαν στην Εθνική Ρουμανίας για τους φιλικούς αγώνες με το Ισραήλ και τη Σουηδία το Μάρτιο του 2018. Έκανε το ντεμπούτο του στο τελευταίο παιχνίδι, αντικαθιστώντας το Νικολάε Στάντσιου στο 87ο λεπτό, καθώς η ομάδα του κέρδισε με 1-0 στο Stadionul Ion Oblemenco στην Κραϊόβα.
Προσωπική ζωή
Ο πατέρας του, Κρίστιαν Μαν, είναι προπονητής ποδοσφαίρου.
Εξωτερικοί σύνδεσμοι
Κατηγορία:Ρουμάνοι ποδοσφαιριστές Κατηγορία:Μέσοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ρουμανίας Κ21 Κατηγορία:Ποδοσφαιριστές Εθνικής Ρουμανίας Κατηγορία:Ποδοσφαιριστές ΦΚ ΟΤΑ Αράντ Κατηγορία:Ποδοσφαιριστές Στεάουα Βουκουρεστίου Κατηγορία:Ποδοσφαιριστές Λίγκα 2 (Ρουμανία) Κατηγορία:Ποδοσφαιριστές Λίγκα 1 (Ρουμανία)
Αυδήμου
Η Αυδήμου είναι κοινότητα της επαρχίας Λεμεσού στην Κύπρο.
Φυσικό περιβάλλον
Στην Αυδήμου καλλιεργούνται αμπέλια, σιτηρά, όσπρια, λαχανικά, χαρουπιές και εσπεριδοειδή.
Ονομασία
Η επικρατέστερη εκδοχή για την προέλευση της ονομασίας του χωριού αναφέρει ότι ο πρώτος κάτοικος του χωριού ονομαζόταν Εύδημος και από αυτόν πήρε το όνομα του το χωριού. Μια άλλη εκδοχή αναφέρει ότι στο χωριό κατέφυγε ο Αβδήμων, Φοίνικας ηγεμόνας, αφότου εκδιώχθηκε από τον Ευαγόρα Α΄ στις αρχές του 5ου π.Χ. αιώνα, και έδωσε το όνομα του στο χωριό.
Ιστορία
Το χωριό υπήρχε από τα αρχαία χρόνια. Αποτελούσε μια από τις 12 επαρχίες της Κύπρου την εποχή των Λουζινιανών. Την περίοδο της Ενετοκρατίας αποτελούσε σημαντικό κέντρο, όντας ένα από τα τρία διαμερίσματα της επαρχίας Λεμεσού. Διατήρησε τη σημαντικότητα του και τις περιόδους της Τουρκοκρατίας και Αγγλοκρατίας που ακολούθησαν.
Από την περίοδο της Τουρκοκρατίας η Αυδήμου ήταν τουρκοκυπριακό χωριό. Ελάχιστοι Ελληνοκύπριοι ζούσαν στο χωριό έως τη δεκαετία του 1930 και οι οποίοι το εγκατέλειψαν έως τη δεκαετία του 1940. Το 1973 ζούσαν στο χωριό μόνο Τουρκοκύπριοι, ο αριθμός των οποίων έφτασε στο 1267.
Την περίοδο των δικοινοτικών διαταραχών 1963-64 η Αυδήμου λειτούργησε σαν κέντρο υποδοχής Τουρκοκυπρίων που είχαν φύγει από τα γειτονικά χωριά Κοιλάνι, Ανώγυρα, Πραστιό και Μαλιά. Μετά την ομαλοποίηση της κατάστασης οι περισσότεροι επέστρεψαν στα χωριά τους, αν και περίπου 200 παρέμειναν στην Αυδήμου. Παράλληλα, ο οικισμός μετατράπηκε σε ισχυρό θύλακα και κέντρο στρατιωτικής εκπαίδευσης των Τουρκοκυπρίων της επαρχίας Λεμεσού.
Κατά τη διάρκεια της τουρκικής εισβολής 1974 η Αυδήμου κατελήφθη από άνδρες της ΕΟΚΑ Β΄, ενώ οι Τουρκοκύπριοι κάτοικοι του χωριού μεταφέρθηκαν στη Βρετανική Βάση Ακρωτηρίου. Παρέμειναν εκεί έως τον Ιανουάριο του 1975, όταν και μεταφέρθησαν στο κατεχόμενο μέρος της Κύπρου στα πλαίσια της ανταλλαγής πληθυσμού. Οι περισσότεροι κατοίκησαν στον Άγιο Επίκτητο.
Στην Αυδήμου εγκαταστάθηκαν Ελληνοκύπριοι πρόσφυγες από τα κατεχόμενα εδάφη της Κύπρου, προερχόμενοι από 42 διαφορετικά χωριά.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1973 αυξανόταν. Το 1974, λόγω της τουρκικής εισβολής, οι Τουρκοκύπριοι κάτοικοι του μεταφέρθηκαν στο κατεχόμενο μέρος της Κύπρου. Στην Αυδήμου εγκαταστάθηκαν, σε μικρότερους αριθμούς, Ελληνοκύπριοι πρόσφυγες. Ο πληθυσμός τους αυξήθηκε τη δεκαετία του 1980 αλλά από τότε παρατηρείται μείωση. Ο πίνακας που ακολουθεί παρουσιάζει τον πληθυσμό της Αυδήμου όπως καταγράφηκε στις απογραφές πληθυσμού που έγιναν στην Κύπρο.
Βιβλιογραφία
Κατηγορία:Κοινότητες της Επαρχίας Λεμεσού
Γουίλιαμ Χόιτ
Ο  Γουίλιαμ Χόιτ (William Welles Hoyt, Γκλαστόνμπουρι του Κονέκτικατ 7 Μαΐου 1875 – Βερολίνο Νέας Υόρκης 1 Δεκεμβρίου 1954) ήταν Αμερικανός αθλητής και Ολυμπιονίκης στους αγώνες του 1896.
Ήταν απόφοιτος του Χάρβαρντ και άσκησε την ιατρική, υπηρετώντας επί πολλά χρόνια στην αμερικανική υπηρεσία δημόσιας υγείας. Έμενε στην πόλη Βερολίνο της πολιτείας της Νέας Υόρκης.
Εξωτερικοί σύνδεσμοι
Κατηγορία:Αμερικανοί Ολυμπιονίκες Κατηγορία:Αμερικανοί αθλητές του στίβου Κατηγορία:Αθλητές του στίβου στους Θερινούς Ολυμπιακούς Αγώνες 1896
Νίκη Βόλου (καλαθοσφαίριση γυναικών)
Ο Γυμναστικός Σύλλογος Νίκη Βόλου είναι ελληνικό αθλητικό σωματείο που δραστηριοποιείται στην πόλη του Βόλου, στη Μαγνησία, όπου και βρίσκονται οι έδρες των τμημάτων του. Επίσημα χρώματα του συλλόγου είναι το μπλε και το λευκό. Στο έμβλημα της ομάδας απεικονίζεται η αρχαιοελληνική θεά Νίκη.
Επίσημο έτος ίδρυσης του πρώτου τμήματος καλαθοσφαίρισης του συλλόγου είναι το 1951. Σήμερα το τμήμα καλαθοσφαίρισης γυναικών της Νίκης διαθέτει τη νομική μορφή ερασιτεχνικού σωματείου. Επίσημη έδρα του αποτελεί το Κλειστό Γυμναστήριο Νέας Ιωνίας Μαγνησίας, χωρητικότητας 1800 θεατών.
Ιστορική αναδρομή
Την επόμενη χρονιά, 2000-01, η ομάδα του Βόλου αναδείχθηκε και πάλι Πρωταθλήτρια Θεσσαλίας με αποτέλεσμα να επιστρέψει στη Β' Εθνική μετά από ένα χρόνο απουσίας. Τον Όμιλο Βορρά για την αγωνιστική περίοδο 2001-02 συνέθεσαν αυτή τη φορά 12 ομάδες, με τη Νίκη να συγκεντρώνει μέχρι το τέλος της αγωνιστικής δράσης 7 νίκες και 15 ήττες. Στον τελικό βαθμολογικό πίνακα βρέθηκε στη 10η θέση και κατά συνέπεια υποβιβάστηκε ξανά άμεσα.
Η παραμονή της ομάδας στο τοπικό πρωτάθλημα υπήρξε ξανά μονοετής, εφόσον την αγωνιστική περίοδο 2002-03 στέφθηκε για μία ακόμη φορά Πρωταθλήτρια της Ε.Σ.ΚΑ. Θεσσαλίας. Στο μεταξύ η Β' Εθνική Κατηγορία είχε καταργηθεί, οπότε η ομάδα ανέβηκε απευθείας στην Α2 Εθνική Κατηγορία και ειδικότερα στον Όμιλο Βορρά αυτής. Κλήθηκε να αντιμετωπίσει 11 αντιπάλους απέναντι στους οποίους δεν κατάφερε να επιβληθεί παρά μόνο μία φορά. Ειδικότερα είχε μόλις μία νίκη σε σύνολο 22 αγώνων, με αποτέλεσμα να τερματίσει στη 12η και τελευταία θέση και κατά συνέπεια να υποβιβαστεί. Την ίδια χρονιά, η Νίκη πραγματοποίησε το ντεμπούτο της στο Κύπελλο Ελλάδος, στα πλαίσια του οποίου αγωνίστηκε δύο φορές. Στη διάρκεια της Α' Φάσης απέκλεισε αρχικά τον Α.Ο. Σερρών με σκορ 33-54, για να ηττηθεί στη συνέχεια με τη σειρά της από τον Ήφαιστο Θεσσαλονίκης με σκορ 62-30, κάτι που έθεσε τέλος στην πορεία της στο θεσμό για αυτή τη χρονιά.
Ακολούθησε μία μακρά παραμονή της ομάδας στο τοπικό πρωτάθλημα της Θεσσαλίας, χωρίς να σημειώσει κάποια διάκριση.
Την αγωνιστική περίοδο 2013-14, οπότε και το γυναικείο πρωτάθλημα της Ε.Σ.ΚΑ. Θεσσαλίας διοργανώθηκε ανάμεσα σε τέσσερις ομάδες, η Νίκη ολοκλήρωσε τις αγωνιστικές της υποχρεώσεις στην 3η και προτελευταία θέση της κατάταξης.
Την επόμενη χρονιά, 2014-15, με προπονητή το Γιάννη Στεργιόπουλο, η ομάδα του Βόλου κατάφερε να κατακτήσει το πρώτο της Πρωτάθλημα Θεσσαλίας μετά από δώδεκα χρόνια, έχοντας υπερκεράσει επιτυχώς τέσσερις αντιπάλους. Ακολούθως διαγωνίστηκε στο Ειδικό Πρωτάθλημα Ανόδου στην Α2 Εθνική Κατηγορία που διοργανώθηκε τον Ιούνιο του 2015 στην Καλαμαριά μέσω του οποίου πέρασε αήττητη. Νικώντας κατά σειρά τους συλλόγους Α.Ο. Νέας Τρίγλιας (35-60), Λασσάνη Κοζάνης (53-47), Α.Γ.Ε. Πιερίας (48-57) και Γ.Α.Σ. Κομοτηνή (55-39) κέρδισε την άνοδό της στην Α2 Εθνική Κατηγορία από το επόμενο φθινόπωρο.
Παραπομπές
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Θ. Κατηγορία:Ιδρύσεις ομάδων καλαθοσφαίρισης σε άγνωστο έτος
Βίλχελμ φον Χούμπολτ
Ο Φρίντριχ Βίλχελμ Κρίστιαν Καρλ Φέρντιναντ φον Χούμπολτ (γερμανικά: Friedrich Wilhelm Christian Karl Ferdinand von Humboldt, 22 Ιουνίου 1767 - 8 Απριλίου 1835) ήταν Πρώσος φιλόσοφος, κρατικός λειτουργός, διπλωμάτης και ιδρυτής του Πανεπιστημίου Φρειδερίκου-Γουλιέλμου στο Βερολίνο, το οποίο αργότερα μετονομάστηκε σε Πανεπιστήμιο Χούμπολτ προς τιμήν αυτού και του αδελφού του. Μνημονεύεται ιδιαίτερα ως γλωσσολόγος με σημαντική προσφορά στη φιλοσοφία της γλώσσας και στη θεωρία της εκπαίδευσης κι επίσης για την εισαγωγή της γνώσης της βασκικής γλώσσας στους κύκλους της ευρωπαϊκής διανόησης. Αναγνωρίζεται ως θεμελιωτής του Πρωσικού Εκπαιδευτικού Συστήματος, το οποίο αποτελεί εκπαιδευτικό μοντέλο πολλών χωρών. Υπήρξε φίλος του Γκαίτε και ιδιαίτερα του Φρήντριχ Σίλερ. Ο νεότερος αδελφός του Αλεξάντερ φον Χούμπολτ ήταν ένα εξίσου γνωστός φυσιοδίφης και επιστήμονας.
Βιογραφία
Ο Χούμπολτ γεννήθηκε στο Πότσδαμ της Πρωσίας το 1767, σε οικογένεια μικροευγενών μεικτής Πρωσικής, Σκωτσέζικης και Ουγενοτικής καταγωγής. Ήταν ο μεγαλύτερος από τους δύο γιούς των γονιών του. Ο αδελφός του Αλεξάντερ θα γεννηθεί δύο χρόνια αργότερα. Η οικογένεια συμπεριλάμβανε κι έναν μεγαλύτερο ετεροθαλή αδελφό από προηγούμενο γάμο της μητέρας τους, η οποία είχε χηρέψει δύο φορές. Ο Βίλχελμ και ο Αλεξάντερ θα χάσουν και αυτοί τον πατέρα τους πριν φτάσουν στην εφηβεία. Τα τρία αδέλφια έλαβαν κατ' οίκον ιδιωτική εκπαίδευση. Οι δάσκαλοί τους ήταν εξέχοντα μέλη της τοπικής σκηνής του Διαφωτισμού. Ανάμεσά τους και ο περίφημος φιλόσοφος και συγγραφέας Γιόχαν Γιάκομπ Ένγκελ. Μαζί του ο Βίλχελμ μελέτησε τα έργα των Λάιμπνιτς, Χιούμ, Λοκ, Ρουσσώ κ.ά. Συνάμα τα αδέρφια εντρύφησαν σε αρχαιοελληνικά κείμενα.